CELEX: 62019CB0756
Language: hr
Date: 2020-04-29 00:00:00
Title: Predmet C-756/19: Rješenje Suda (sedmo vijeće) od 29. travnja 2020. (zahtjev za prethodnu odluku koji je uputio Tribunal Arbitral Tributário (Centro de Arbitragem Administrativa – CAAD) – Portugal) – Ramada Storax SA protiv Autoridade Tributária e Aduaneira (Zahtjev za prethodnu odluku – Članak 99. Poslovnika Suda – Oporezivanje – Porez na dodanu vrijednost (PDV) – Direktiva 2006/112/EZ – Članci 90. i 273. – Oporezivi iznos – Smanjenje – Neplaćanje – Insolventnost dužnika s domicilom izvan zemlje – Odluka koju je donio sud druge države članice kojom se potvrđuje nenaplativost zahtijevanih tražbina – Načela porezne neutralnosti i proporcionalnosti)

31.8.2020   
            
            
               HR
            
            
               Službeni list Europske unije
            
            
               C 287/24
            
         
      Rješenje Suda (sedmo vijeće) od 29. travnja 2020. (zahtjev za prethodnu odluku koji je uputio Tribunal Arbitral Tributário (Centro de Arbitragem Administrativa – CAAD) – Portugal) – Ramada Storax SA protiv Autoridade Tributária e Aduaneira
      (Predmet C-756/19) (1)
      
      (Zahtjev za prethodnu odluku - Članak 99. Poslovnika Suda - Oporezivanje - Porez na dodanu vrijednost (PDV) - Direktiva 2006/112/EZ - Članci 90. i 273. - Oporezivi iznos - Smanjenje - Neplaćanje - Insolventnost dužnika s domicilom izvan zemlje - Odluka koju je donio sud druge države članice kojom se potvrđuje nenaplativost zahtijevanih tražbina - Načela porezne neutralnosti i proporcionalnosti)
      (2020/C 287/35)
      Jezik postupka: portugalski
      
         Sud koji je uputio zahtjev
      
      Tribunal Arbitral Tributário (Centro de Arbitragem Administrativa – CAAD)
      
         Stranke glavnog postupka
      
      
         Tužitelj: Ramada Storax SA
      
         Tuženik: Autoridade Tributária e Aduaneira
      
         Izreka
      
      Članke 90. i 273. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost treba tumačiti na način da im se protivi propis države članice na temelju kojeg se poreznom obvezniku po završetku stečajnog postupka uskraćuje pravo na smanjenje plaćenog poreza na dodanu vrijednost za tražbine koje se smatraju nenaplativima kada je nenaplativost predmetnih tražbina utvrdio sud druge države članice na temelju prava koje je na snazi u potonjoj državi.
      
         (1)  SL C 19, 20. 1. 2020.